Publication: Magyar Közlöny
Issue: MK-2004-5 (Year: 2004, Number: 5)
Era: 2004-2010
Section: jogról szóló 1999. évi LXXVI. törvény (a továbbiakban
Paragraph Index: 608

3. A jelen jogdíjközlemény körében az ARTISJUS a saját nevében jogosult a felhasználókkal szemben eljárni, a felhasználási engedélyeket megadni, a jogdíjigényeket érvényesíteni, a jogdíjakra nézve a felhasználóknak számlát kibocsátani, és a bíróságok és hatóságok elõtti jogérvényesítés körében eljárni. Az ARTISJUS a jelen jogdíjközlemény alapján és körében a felhasználási engedély megadását a jogdíj megfizetésétõl teszi függõvé. A felhasználó az engedélyt a jogdíj megfizetésével egy idõben, utólagos jogdíjfizetés esetén visszamenõleges hatállyal szerzi meg. A felhasználás megkezdése elõtt megfizetett jogdíj, illetve jogdíjrészlet fejében a felhasználó a megfizetett jogdíjjal (a jogdíjrészlettel) arányos mértékû felhasználási engedélyt szerez. 4.1. A már nyilvánosságra hozott mûvek közül az ún. kisjogos mûvek [lásd II. fejezet B) alfejezet 5/b) pontja] lehívásra történõ hozzáférhetõvé tételéhez az engedélyt kizárólag a jelen jogdíjközleményben említett felhasználásokra és kizárólag abban az esetben lehet megadottnak tekinteni, ha a szolgáltató (lásd I. fejezet 5.1. pont) teljesíti a jelen jogdíjközlemény II. fejezetében foglalt feltételeket. 4.2. A jelen jogdíjközlemény II. fejezetében nem érintett szerzõi mû [lásd II. fejezet B) alfejezet 5/b) pontja], audiovizuális mû vagy hangfelvétel lehívásra hozzáférhetõvé tételéhez a jelen jogdíjközlemény szerinti szerzõi engedélyen felül az egyéb érintett jogosultak engedélye is szükséges. 5.1. A jelen jogdíjközlemény alkalmazásában „szolgáltató” a mûvet lehívásra hozzáférhetõvé tételre felajánló (tartalomszolgáltató), továbbá a tartalomszolgáltató által hozzáférhetõvé tétel céljára felajánlott mûhöz történõ hozzáférés biztosításában részt vevõ olyan köztes szolgáltató, amely a 19. §-ban, illetve a 26. § (8) bekezdésében meghatározott felhasználási cselekményt valósít meg, ide nem értve az Szjt. 35. § (6) bekezdés hatálya alá tartozó szabad felhasználási cselekményeket. 5.2. A hozzáférést biztosító szolgáltatók felelõssége korlátozásának szabályai 5.2.1. Ha az a szolgáltató, amely kizárólag az elektronikus kereskedelmi szolgáltatások, valamint az információs

Source: https://magyarkozlony.hu/hivatalos-lapok/ea373a03b425cc09d105907e248bd14c62896f0b/dokumentumok/0f8edd72c739f50461cb1c5445cdaa51c64db6b3/letoltes